**Príloha č.2**

**Návrh Zmluvy**

**KÚPNA ZMLUVA č.**

podľa § 409 a nasl. Obchodného zákonníka

**čl. 1**

**Zmluvné strany**

**1.1. Kupujúci: Obec Čečehov**

Zastúpený : Stanislav Mráz, starosta obce

Sídlo organizácie: Obecný úrad Čečehov 74, 072 11 Čečehov

Telefón: +421 56 64 902 01

mail: cecehov@cecehov.sk

IČO: 00325104

DIČ: 2020738764

**1.2. Predávajúci**

Sídlo:

Zastúpený:

IČO:

DIČ:

IČ DPH:

Bankové spojenie:

č.ú.:

mobil:

e-mail:

Zapísaný v Obchodnom registri Okresného súdu

**čl. 2**

**Predmet zmluvy**

2.1. Podkladom pre uzavretie tejto zmluvy je ponuka predávajúceho zo dňa .................................., ktorá je po vzájomnom odsúhlasení zmluvnými stranami považovaná za prílohu č. 1 tejto zmluvy.

2.2. Predávajúci sa touto zmluvou zaväzuje dodať kupujúcemu tovar vymedzený v čl. II. tejto zmluvy do lehoty uvedenej v čl. III. tejto zmluvy a kupujúci sa zaväzuje zaplatiť za dodaný tovar kúpnu cenu uvedenú v čl. IV. tejto zmluvy za podmienok uvedených v čl. V. tejto zmluvy. Zmluva obsahuje aj podrobnejšie vymedzenie práv a povinností zmluvných strán.

Predmetom tejto zmluvy je dodávka tovaru :

|  |  |  |
| --- | --- | --- |
| P.č. | **Názov** | **Počet jednotiek** |
| 1 | **Malotraktor s čelným nakladačom** | 1 |
| 2 | **Vlečka vyklápacia** | 1 |

**čl. 3**

**Čas plnenia**

3.1. Predávajúci je povinný dodať tovar do miesta plnenia v nasledujúcom časovom intervale:

Termín dodania tovaru – Do 30 dní od vystavenia samostatnej objednávky.

3.2 Objednávka bude vystavená kupujúcim po schválení dotácie z Enviromentálneho fondu MŽP SR.

**čl. 4**

**Kúpna cena tovaru**

4.1. Zmluvné strany dohodli cenu tovaru, ktorá bola stanovená dohodou zmluvných strán v súlade so zákonom č.18/96 Z.z. v znení neskorších predpisov. V jednotkovej cene je zahrnutý návod a sprievodná technická dokumentácia v slovenskom resp. českom jazyku. Cena je maximálna a jej zmena je možná len na základe písomnej úpravy, odsúhlasenej obidvoma stranami formou dodatku k zmluve výlučne z dôvodu zmeny právnych predpisov. Akékoľvek ďalšie navyšovanie kúpnej ceny je neprijateľné.

|  |  |  |  |  |
| --- | --- | --- | --- | --- |
| P.č. | **Názov** | **Jedn.cena v EUR bez DPH** | **Počet jednotiek** | **Celková cena v EUR s DPH** |
| 1 | **Malotraktor s čelným nakladačom** |  | 1 |  |
| 2 | **Vlečka vyklápacia** |  | 1 |  |
|  | **Cena spolu** |  |  |  |

Cena bez DPH : .................... €

DPH 20% : ................... €

Cena celkom s DPH : ................... €

Slovom : ................................................... €.

4.2 Predmet zákazky bude financovaný z prostriedkov

1. z nenávratného finančného príspevku – dotácie z Enviromentálneho fondu MŽP SR vo výške 95 % obstarávacej ceny a z vlastných finančných zdrojov verejného obstarávateľa vo výške 5 % obstarávacej ceny .

2. Na kúpnu cenu tovaru kupujúci neposkytne preddavok.

3. Platba sa bude realizovať bezhotovostným platobným stykom na základe vystavených faktúr, ktorých splatnosť bude do 30 dní odo dňa doručenia kupujúcemu ako verejnému obstarávateľovi.

**Čl. 5**

**Miesto a spôsob plnenia, dodacia lehota a dodacie podmienky**

5.1 Miesto plnenia : Miestom dodania tovaru je Obecný úrad Čečehov, Čečehov 74, 072 11 Čečehov.

5.2 Predávajúci je povinný dodať tovar do miesta plnenia podľa bodu 5.1 tejto zmluvy v množstvách uvedených podľa bodu 4.1 tejto zmluvy a v termíne podľa bodu 3.1 tejto zmluvy.

5.3 Prevzatie tovaru v mieste plnenia bude potvrdené zástupcom kupujúceho na dodacom liste a preberacom protokole.

5.4 Zástupcom kupujúceho na prevzatie predmetu zmluvy je starosta obce Čečehov.

5.6 Kupujúci nadobúda vlastnícke právo k predmetu zmluvy jeho prevzatím.

5.7. Predávajúci sa zaväzuje vykonať zaškolenie minimálne 2 osôb na obsluhu tovaru, pričom o zaškolení bude vydané príslušné písomné potvrdenie. Zaškolenie bude vykonané najneskôr v deň odovzdania tovaru.

**Čl. 6**

**Povinnosti predávajúceho a záručný servis**

6.1 Predávajúci je povinný dodať objednaný tovar v dohodnutom množstve, v akosti a vyhotovení, ktoré zodpovedá účelu použitia a spĺňa kvalitatívne parametre podľa príslušných platných noriem.

6.2 Predávajúci je povinný odovzdať kupujúcemu doklady, ktoré sú potrebné na prevzatie a užívanie tovaru v slovenskom resp. českom jazyku podľa bodu 6.1.

6.3 Predávajúci poskytuje na tovar záruku 24 mesiacov od dátumu odovzdania tovaru, ak tento bol odovzdaný riadne a bez závad. Počas záručnej doby hradí predávajúci plánované aj neplánované servisné zásahy vrátane materiálu potrebného pri servisnom zásahu.

6.6. Predávajúci sa zaväzuje nastúpiť na servisný zásah najneskôr do 24 hodín od nahlásenia poruchy na servisné telefónne čísla, ktoré budú dohodnuté písomne v preberacom konaní. V prípade ak predávajúci nesplní termín nástupu na servisný zásah podľa vyššie uvedeného, zaväzuje sa zaplatiť zmluvnú pokutu vo výške 300 EUR za každé porušenie povinnosti v zmysle tohto bodu zmluvy, čím nie je dotknutý nárok kupujúceho na náhradu škody.

6.7. Predávajúci sa zaväzuje odstrániť poruchu bežného charakteru najneskôr v lehote 24 hodín od nahlásenia poruchy. Pri zložitejších poruchách sa predávajúci zaväzuje podniknúť také opatrenia, aby k odstráneniu porúch došlo čo v najskoršie možnom čase, pričom o opatreniach informuje kupujúceho bezodkladne. V prípade, ak predávajúci nesplní vyššie uvedený záväzok, zaväzuje sa zaplatiť zmluvnú pokutu vo výške 1000 EUR za každých začatých 24 hodín počas ktorých nie je odstránená porucha, čím nie je dotknutý nárok kupujúceho na náhradu škody.

**Čl. 7**

**Platobné podmienky**

7.1 Predávajúci vyfakturuje expedovaný tovar kupujúcemu a faktúru s dodacím listom, preberacím protokolom odovzdá kupujúcemu pri prevzatí tovaru podľa čl. 5 v zmysle rozsahu predmetu obstarania resp. poverenému zástupcovi.

7.2 Faktúra spracovaná v súlade s platnou legislatívou (zákonom č.431/2002 Z.z. o účtovníctve, zákonom č. 222/2004 Z.z. o DPH v platnom znení) a odovzdaná v troch originálnych výtlačkoch a bude obsahovať minimálne tieto údaje:

7.2.1 Označenie predávajúceho a kupujúceho, peňažný ústav, číslo účtu,

7.2.2 IČO, DIČ, IČ pre DPH predávajúceho a IČO, DIČ, IČ pre DPH kupujúceho

7.2.3 Názvy, jednotkové množstvá, jednotkové ceny bez DPH

7.2.4 Číslo zmluvy alebo deň jej uzatvorenia

7.2.5 Celková faktúrovaná suma

7.2.6 Doklad o odovzdaní predmetu plnenia kupujúcemu.

7.3 Splatnosť faktúry je do 30 dní. Kupujúci môže po dohode s predávajúcim na základe finančných možností skrátiť dobu splatnosti predmetu zmluvy.

7.4 Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky. V takomto prípade nová lehota splatnosti začne plynúť odo dňa doručenia opravenej faktúry.

7.5 Vystavenie faktúry vylučuje dodatočné nároky predávajúceho na úpravu ceny.

7.6 Kupujúci sa zaväzuje uhradiť cenu dodávky tovaru podľa fakturácie na účet predávajúceho v termíne splatnosti.

**Čl. 8**

**Povinnosti kupujúceho**

8.1 Vady tovaru, ktoré sú zjavné (nezrovnalosti v množstve, porušenosť, úplnosť dodávky) reklamuje kupujúci písomne bez meškania, najneskôr do 10 dní odod ich zistenia.

8.2 Vady akosti reklamuje kupujúci písomne bez zbytočného odkladu po tom, čo tieto vady zistil, najneskôr však do konca záručnej lehoty.

8.3 Všetky vady dodávky reklamuje kupujúci písomne alebo telefonicky na telefónnom čísle uvedenom v preberacom protokole.

8.4 Oznámenie o vadách musí obsahovať:

8.4.1 Názov, označenie a typ reklamovaného výrobku (jeho výrobné číslo)

8.4.2 protokol o vadách ( presný popis vád)

8.5 Nároky kupujúceho z vád tovaru:

8.5.1 požadovať poskytnutie plnenia predávajúceho podľa tejto zmluvy

8.5.2 požadovať náhradný tovar výmenou za tovar vadný

8.5.3 požadovať odstránenie vady tovaru

8.5.4 odstúpiť od zmluvy

8.6 Voľbu nároku z vád tovaru kupujúci oznámi predávajúcemu v zaslanom oznámení o vadách.

8.7 Pokiaľ predávajúci nesúhlasí s reklamáciou tovaru, ktorú uplatňuje kupujúci v riadnom termíne, prizvú sa na posúdenie závažnosti, rozsahu a príčin vzniknutých chýb odborníci z firmy výrobcu tovaru a nezávislého kontrolného orgánu kontroly tovaru, ktorí vystavia posudok o skutkovom stave reklamácie a určia povahu vzniknutej vady na tovare. Náklady s tým spojené hradí strana, ktorá spor prehrala. Formu a spôsob úhrady škody je vecou dohody oboch zmluvných strán. V prípade nedohodnutia sa v predmetnej záležitosti bude reklamácia uplatnená v zmysle Obchodného zákonníka.

8.8 Reklamovať vady akosti v priebehu záručnej lehoty je kupujúci oprávnený v prípade, že zo strany kupujúceho boli dodržané všetky podmienky na používanie.

**Čl. 9**

**Zmluvné pokuty a úrok z omeškania**

9.1 V prípade, že predávajúci nedodrží dobu plnenia, dohodnutú v tejto zmluve, uhradí kupujúcemu zmluvnú pokutu vo výške 20 % z ceny predmetu plnenia. Za každý začatý deň z omeškania, vo výške 0,05 % z ceny nedodaného predmetu tejto zmluvy. Základom pre výpočet sú ceny s DPH.

9.2 V prípade omeškania kupujúceho s úhradou daňového dokladu v tejto zmluve uhradí kupujúci predávajúcemu úrok z omeškania vo výške 0,05% z neuhradenej sumy za každý začatý deň omeškania, najviac však do výšky 10% z neuhradenej sumy.

9.2 V prípade, že predávajúci nevybaví uplatnenú reklamáciu v tejto zmluve v dohodnutej dobe, zaplatí kupujúcemu zmluvnú pokutu vo výške 1000 € za každý začatý deň omeškania.

**Čl. 10**

**Odstúpenie od zmluvy**

10.1 Zmluva môže byť zmenená na základe písomného súhlasu oboch zmluvných strán. Od zmluvy môže odstúpiť účastník, ak druhý účastník závažným spôsobom porušuje dohodnuté zmluvné podmienky a bol na možnosť odstúpenia od zmluvy písomne upozornený.

10.2. V prípade, ak sa po dodaní predmetu kúpy preukáže, že predmet zmluvy neplní niektoré z technických parametrov definovaných v cenovej ponuke, má kupujúci právo odstúpiť od zmluvy. Odstúpením od zmluvy z tohoto dôvodu vzniká kupujúcemu právo na škodu spôsobenú konaním predávajúceho a to na náhradu škody a ušlého zisku (ktorých výšku objednávateľ preukáže).

**Čl. 11**

**Záverečné ustanovenia**

11.1 Pokiaľ v kúpnej zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka č. 513/1991 Zb. v znení neskorších predpisov.

11.2 Zmluva môže byť zmenená len písomnými dodatkami podpísanými oprávnenými zástupcami zmluvných strán.

11.3 Zmluvné strany vyhlasujú, že zmluvu uzatvárajú slobodne, dobrovoľne, bez hrozby tiesne, vážne a nie za nevýhodných podmienok. Textu zmluvy rozumejú a na znak súhlasu zmluvy podpisujú.

11.4 Zmluvné strany prehlasujú, že sú spôsobilé k právnym úkonom.

11.5 Zmluva nadobúda účinnosť po splnení odkladacej podmienky, ktorá spočíva v tom, že dôjde k uzavretiu platnej a účinnej zmluvy o poskytnutí nenávratného finančného príspevku medzi príslušným vykonávateľom pomoci a príjemcom pomoci, ktorým je objednávateľ, a to na základe jeho žiadosti o poskytnutie nenávratného finančného príspevku z Programu rozvoja vidieka SR 2007 - 2013, opatrenie 1.1 "Modernizácia fariem". V prípade neuzavretia zmluvy o nenávratný finančný príspevok v rámci uvedeného programu, verejný obstarávateľ si vyhradzuje právo využiť inštitút odkladacej podmienky a následne zmluvu anulovať.

11.6 Ak niektoré ustanovenie tejto zmluvy je alebo sa stane neplatným a neúčinným nie je tým dotknutá platnosť a účinnosť ostatných jej ustanovení ak sa dôvod neplatnosti netýka priamo aj ich. Namiesto takto neplatných alebo neúčinných ustanovení sa použijú ustanovenia Obch. zák., svojou povahou najbližšie neplatným alebo neúčinným ustanoveniam.

11.7 Zmluva je vyhotovená v 4 výtlačkoch z toho 1 pre predávajúceho a 3 pre kupujúceho.

Za predávajúceho Za kupujúceho

V ........................, dňa........................ V Čečehove, dňa..........................

....................................... .............................................

Stanislav Mráz

starosta obce